EkBass/fiwiki-20250220-pages-articles huggingface dataset:
Günzburgin piirikunta

Günzburgin piirikunta on piirikunta Baijerin osavaltiossa Saksassa. Sen pinta- ala on 763 neliökilometriä, ja siihen kuuluu 34 kuntaa. Piirikunta muodostettiin vuoden 1972 Baijerin alueuudistuksessa. == Kaupungit ja kunnat == Kaupungit * Burgau * Günzburg * Ichenhausen * Krumbach * Leipheim * Thannhausen Kunnat * Aichen * Aletshausen * Balzhausen * Bibertal * Breitenthal * Bubesheim * Burtenbach * Deisenhausen * Dürrlauingen * Ebershausen * Ellzee * Gundremmingen * Haldenwang * Jettingen-Scheppach * Kammeltal * Kötz * Landensberg * Münsterhausen * Neuburg an der Kammel * Offingen * Rettenbach * Röfingen * Ursberg * Waldstetten * Waltenhausen * Wiesenbach * Winterbach * Ziemetshausen ==Lähteet== Luokka:Baijerin piirikunnat Luokka:Schwabenin hallintopiiri
Larodde

Larodde on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Dordognejoen varrella, noin 66 kilometriä Clermont- Ferrandin kaupungista lounaaseen. Kunnan kohdalla Dordognejoki on osa Lac de Bort-les-Orguesin tekojärveä. Larodden kirkko on omistettu Martinus Toursilaiselle. Kirkko on romaaninen, mutta sen goottilainen kuisti on peräisin 1100-luvulta. ==Lähteet== ==Aiheesta muualla== Luokka:Puy-de-Dômen kunnat
Vašlovanin kansallispuisto

Vašlovanin kansallispuisto () on luonnonsuojelualue Georgiassa Kakhetin alueen itäosassa Dedoplistsqaron piirikunnan alueella. Puiston alueita on suojeltu vuodesta 1935 alkaen. Suojeltujen alueiden kokonaisuus sisältää Vašlovanin luonnonsuojelualueen, kansallispuiston ja 3 rauhoitettua luonnonmonumenttia – Kotkarotko, Takhti-Tepan mutatulivuoret ja Kaklisqure Alazanin tulvametsä. Sen alueelle kuuluu Pantišara-Vašlovanin massiivi, jonka korkeus on 300–600 metriä merenpinnan yläpuolella. Nimi Vašlovani liittyy pistaasi- ja omenapuihin. Vašlovanissa suojeltujen alueiden yhteispinta-ala on 35 292 ha. Korkeuserojen takia puistossa on monimuotoinen kuiva maisema pienellä alueella. Alueen luontotyyppejä ovat autiomaa, puoliautiomaa, arot, kuivat harvat metsät ja lehtimetsät. Edellä lueteltujen vyöhykkeiden lisäksi on tulvametsiä, kallioiden kuivakkokasveja ja vuorten juurella kärsimyskruunumetsiä. Suojelualueella tunnetuista 600 kasvilajista 28 on kotoperäisiä Kaukasiassa ja 5 Georgian alueella. Kansallispuiston alueella on monipuolinen eläimistö, johon kuuluu 62 nisäkäslajia, 135 lintu-, 30 matelija-, 20 kala- ja 4 sammakkoeläinlajia. Siellä on sakaaleja, kettuja, kaneja, susia, ilveksiä, viidakkokissoja, villisikoja, piikkisikoja ja jopa karhuja. 35 lajia on Georgian uhanalaisten lajien Punaisella listalla. Toisinaan eläimiä vaeltaa alueelle Azerbaidžanin puolelta: esimerkiksi persianleopardi on näyttäytynyt riistakamerassa. Puistosta on löydetty myös monia fossiileja. == Lähteet == Luokka:Georgian kansallispuistot
Tušetin kansallispuisto

Tušetin kansallispuisto () on luonnonsuojelualue Georgiassa Kakhetin alueella Akhmetan piirikunnan alueella. Tušetin alue Kaukasuksen rinteillä tunnetaan ainutlaatuisesta kulttuuristaan, paikallisista hevos- ja lammasroduista sekä lampaanmaitojuustosta. Tušetin kasvillisuus on tunnettua monimuotoisuudestaan, täällä on tavattu 1062 kasvilajia. Kansallispuiston metsien pääosassa on mänty. Mäntymetsä on levinnyt 1700–2000 metriä merenpinnan yläpuolelle ja sen kokonaispinta-ala on noin 15000 hehtaaria. Mäntymetsien yläpuolella 1700–2400 metriä merenpinnan yläpuolella kasvaa koivuja. Lehtimetsien kokonaispinta-ala on alle 1400 hehtaaria. Subalpiiniset metsät kattavat yhteensä 6200 hehtaaria, ja niiden korkeus on 1700 metristä 2600 metriin. Kansallispuistossa on tavattu noin 180 selkärankaista eläinlajia, joista noin 60 nisäkkäitä ja 120 lintuja, 3 matelijaa, 6 sammakkoeläintä ja yksi kalalaji. Suurista sorkka- ja kavioeläimistä puistossa on mahdollista tavata kauriita ja toisinaan peuroja. Villisikoja tulee säännöllisesti naapurivaltiosta Dagestanin puolelta. == Lähteet == Luokka:Georgian kansallispuistot
Doverin pulveri

Doverin pulveri () oli aiemmin Suomenkin farmakopeassa määritelty lääkintään käytetty seos. Se sisälsi yhden osan oopiumia, yhden osan oksetusjuurta ja 8 osaa maitosokeria. Sitä käytettiin lääkkeenä yskän ja ripulin hoitoon. Lääkeseoksen kehitti englantilainen lääkäri ja seikkailija Thomas Dover 1732. Lääke oli alun perin tarkoitettu kihdin hoitoon, mutta lääkärit ja farmaseutit suosittelivat jauhetta erityisesti kipuihin, ripuliin ja unettomuuteen. Lääkettä käytettiin 1930-luvulle asti. ==Lähteet== Luokka:Markkinoilta poistuneet lääkkeet
Silmävesi

Silmävesi () on silmän hautomiseen tai huuhtomiseen tarkoitettu mieto lääkeliuos. Sen valmistamisen tulee tapahtua mahdollisimman aseptisesti eli estäen tartunnanaiheuttajien pääsy tuotteeseen. Silmävettä valmistettaessa lääkeaineet ja tarvittavat lisäaineet liuotetaan steriloituun tislattuun veteen tai muuhun steriiliin liuottimeen. Silmävetenä on aiemmin käytetty kaksiprosenttista boorihappoliuosta tai puhtaaksi kiehautettua 0,5–1-prosenttista keittosuolaliuosta. Kansankielessä silmävesi-sanaa käytettiin merkityksessä silmän kammioneste. Värittömän niukkaproteiinisen kammionesteen avulla silmän verisuonettomiin kudoksiin siirtyy happea ja ravintoaineita. Kammionestettä valuu ulos silmästä esimerkiksi tapaturmassa, joka puhkaisee sarveiskalvon. ==Lähteet== Luokka:Lääkkeet Luokka:Silmät
EM-rallikausi 2014

EM-rallikausi 2014 oli rallin EM-sarjan kausi vuonna 2014. == Kilpailukalenteri == Kaudelle suunniteltiin ajettavaksi 12 kilpailua, joista kolme kuuluisi Winter Challenge -minisarjaan. Talvihaasteeseen kuuluisivat Sibiu Rally Romaniassa, Jänner-ralli Itävallassa sekä Rally Liepāja Latviassa. Romanian kilpailu peruttiin myöhemmin erityisen suuren lumimäärän ja huonon kelin vuoksi. Nro Päivä Osakilpailu Kilpailukeskus Tienpinta EK Kilpailumatka Lähde 1 03.01.2014 31. Int. Jaennerrallye 2 31.01.2014 Rally Liepāja 3 28.03.2014 Akropolis-ralli 4 17.04.2014 Circuit of Ireland International Rally 5 15.05.2014 Sata Rallye Açores 6 19.06.2014 GEKO Ypres Rally 7 18.07.2014 auto24 Rally Estonia 2014 8 29.08.2014 Barum Czech Rally Zlin 9 19.09.2014 The Cyprus Rally 10 22.10.2014 Rallye International du Valais 11 06.11.2014 58ème Tour de Corse Lähde: == Tulokset == Kuljettajien mestaruuden voitti Esapekka Lappi ennen Sepp Wiegandia. Lappi keräsi kaudella 162 pistettä ja Wiegand 128 pistettä kymmenessä kilpailussa yhdestätoista. Jänner-rallin voitti Robert Kubica. Latvian rallin voitti Lappi. Craig Breen voitti Akropolis-rallin uudella Peugeot 208 T16 -autolla. Circuit of Irelandin voitti Lappi. Bernardo Sousa voitti Azoreiden rallin. Ypres-rallin voitti Freddy Loix. Viron rallin voitti Ott Tänak. Rally Zlínin voitti Vaclav Pech. Kyproksen rallin voitti Yazeed Al Rajhi. Lappi voitti Valais'n kilpailun Sveitsissä ennen tallikaveria Wiegandia ja nousi viiden pisteen päähän mestaruuden varmistamiseksi. Kauden viimeisenä ajetun Korsikan rallin voitti Stéphane Sarrazin. == Lähteet == 2014 Luokka:Vuoden 2014 moottoriurheilu *[EK]: Erikoiskokeita
Kurt Nyman

Kurt Wilhelm Nyman (s. 7. maaliskuuta 1941 Helsinki) on suomalainen kilpapurjehtija. Hänen seuransa oli Nyländska Jaktklubben. Nyman, lempinimeltään Kucke, osallistui Münchenin olympialaisiin 1972. Venekunta, johon kuului Nyman, Göran Schauman ja Antero Sotamaa, sijoittui Louhi-luokassa kahdeksanneksi. Suomen-mestaruuskilpailuissa Nyman oli Louhi-luokassa White Lady -nimisellä veneellä mestari vuosina 1970 ja 1972 ja hopealla vuosina 1969 ja 1971 sekä hopealla vuonna 1968 veneellä nimeltään Sha-La-La. Nymanin isä oli urheiluvaikuttaja Nils-Erik Nyman. == Lähteet == Luokka:Suomalaiset kilpapurjehtijat Luokka:Vuonna 1941 syntyneet Luokka:Elävät henkilöt
Tallinnanlahti

Tallinnanlahti () on Tallinnan edustalla sijaitseva lahti, joka rajautuu Suurupinniemeen, Viimsinniemeen, Naissaareen ja Aegnan saareen. Se kattaa 250 km² kokoisen alueen. Lahden syvyys on enimmillään ainakin 90 m. Syvin kohta sijaitsee Aegnan ja Naissaaren välissä. Lännessä Tallinnanlahti jakautuu vielä Paljassaaren ja Kakumäen lahdiksi. Toisen määritelmän mukaan lahti rajautuu lännessä jo Paljassaareen ja idässä Miidurantaan. Piritajoki ja monta pienempää virtaa laskevat Tallinnanlahteen. Lahden rannikolla sijaitsee useampia satamia. Ensimmäinen laituri alueelle rakennettiin 1600-luvulla. == Lähteet == Luokka:Tallinna Luokka:Viron lahdet
Džavakhetin kansallispuisto

Džavakhetin kansallispuisto () on luonnonsuojelualue Georgiassa Samtskhe- Džavakhetin alueella. Džavakhetin tasangolla on monia järviä, mukaan lukien Georgian suurin järvi, Paravani. Ylänkö on Georgian kylmin paikka talvella, ja sen järvet jäätyvät joka talvi. Džavakhet on pääosin metsätön alue. Harvakseltaan on istutettu mäntymetsiköitä. Osa järvialueista on kasvanut umpeen suotyypeiksi. Madatapa-, Khantšali- ja Kartsakhijärvet ovat vesilintujen suosimia alueita. == Lähteet == Luokka:Georgian kansallispuistot
Lanobre

Lanobre () on kunta Ranskan keskiosassa Cantalin departementissa Auvergne- Rhône-Alpesin alueella. Se sijaitsee noin 36 kilometria Mauriacin kaupungista koilliseen. Kunnan nähtävyys on linna Château de Val. Se rakennettiin 1400-luvulla 30 metriä korkealle kalliolle, josta oli näkymä Dordognejoen laaksoon. 1950-luvulla jokeen valmistui pato, jolloin Lanobren kunnan kohdalla joki laajeni Lac de Bort-les-Orguesin tekojärveksi. Linna kuitenkin jäi juuri vedenpinnan yläpuolelle. Nykyään linnan omistaa Bort-les-Orguesin kunta. Se toimii nykyään museona, konserttisalina, näyttelytilana sekä majoitustilana. ==Lähteet== ==Aiheesta muualla== Luokka:Cantalin kunnat
Varma Kylmälehto

Varma Gabriel Kylmälehto on Ilkka Korhosen esittämä kuvitteellinen hahmo Maalaiskomedia-sarjassa. Hän on ammatiltaan hauturi ja koulutukseltaan väitetysti patologi. Hänen käyttää pyöreitä silmälaseja sekä vihreää päähinettä, ja hän omistaa haulikon. Lisäksi hänen puhetyyliinsä kuuluu itsekeksitty tieteellinen kielenkäyttö. == Hahmon kaari == Kylmälehto esiintyi ensimmäisen kerran Vain muutaman huijarin tähden -sarjassa, kun Matias Pohto saapui Kuusniemen pappilaan. Hänet esiteltiin kukka- ja hautaustoimiston pitäjänä. Hän toimi myös Kuusniemen virkaatekevänä terveystarkastajana sekä oli kunnan valtuustoryhmän jäsen. Hän oli myös rakastunut pappilan taloudenhoitajaan Valma Ala-Viehkoon yksipuolisesti. Sarjan loppupuolella kun Kylmälehto syyllistyi murhayritykseen, hänellä todettiin olevan mielenterveysongelmia, ja hänet toimitettiin Pitkäniemen sairaalaan. Sarjassa Mooseksen perintö Kylmälehto palasi ja hänen kerrottiin parantuneen. Hänellä oli uusi jätealan yritys Jätektör Ky. Ahti Kiiski lähestyi Kylmälehtoa, jotta tämä voisi auttaa uuden ydinjätelaitoksen sijoittamisessa Kuusniemen Urmaankalliolle. Hän esimerkiksi lavasti kunnanvaltuuston jäseniä syyllisiksi ympäristörikokseen, ampui jäljennettyjä kalliomaalauksia pois kalliosta ja yritti saada nimikirjoitusta tontinluovutussopimukseen aseella uhaten. Kylmälehto oli aiemmin tehnyt terveystarkastajana tutkimuksia Kuusjärven juomakelpoisuudesta, ja vesiteollisuusyrittäjä Armas Hakkarainen pyysi tältä jälleen apua Turvetta ja timantteja -sarjassa, jotta tämä saisi selville järven veden juomakelpoisuuden. Kylmälehto kuitenkin jäi auttamaan suolle, ja keksi että tulevalla teollisuusalueella oli kimberliittiesiintymä. == Lähteet == Luokka:Maalaiskomedia-hahmot Luokka:Kuvitteelliset rikolliset Luokka:Kuvitteelliset mielisairaat
Guamin yliopisto

Guamin yliopisto (, ) on Guamilla sijaitseva julkinen yliopisto. Se perustettiin vuonna 1952 territorion hallituksen aloitteesta nimellä Guamin territorion korkeakoulu (). Alkuperäinen tarkoitus oli kouluttaa opettajia paikallisiin kouluihin, ja korkeakoulu toimi Ohion osavaltionyliopiston ohjauksessa. Nykyinen kampus Mangilaossa valmistui vuonna 1960 ja siitä tuli saman tien korkeakoulutuksen keskus Mikronesiassa. Ensimmäiset kandidaatintutkinnot myönnettiin vuonna 1962 ja vuotta myöhemmin se sai Yhdysvaltain opetusministeriöltä laajemman autonomian. Lopulta vuonna 1968 korkeakoulu korotettiin yliopiston asemaan. Syksyllä 2022 yliopistolla opiskeli 2669 opiskelijaa. Marraskuussa 2023 yliopiston rehtorina aloitti Anita Borja Enriquez. Hallinnollisesti yliopisto jakautuu kuuteen tiedekuntaan: * humanistinen ja yhteiskuntatieteellinen tiedekunta * luonnontieteellinen ja soveltavien tieteiden tiedekunta * talous- ja hallintotieteellinen tiedekunta * pedagoginen tiedekunta * tekniikan tiedekunta * Margaret Perez Hattori-Uchiman terveystieteellinen tiedekunta Yliopisto perii lukukausimaksuja sen perusteella onko opiskelija paikallisia (6110 dollaria) vai territorion ulkopuolelta (11 414 dollaria). == Lähteet == == Aiheesta muualla == Luokka:Yhdysvaltain yliopistot ja korkeakoulut yliopisto
Sosna-U

Sosna-U (, ’Mänty-U’) on alun perin valkovenäläinen panssarikanuunan digitaalinen tähtäinjärjestelmä, jota käytetään T-72B3-, T-80BVM- ja T-90MS- panssarivaunuissa. Tähtäinjärjestelmän kehitti AAT Pelenh Valko-Venäjällä ja myöhemmin kehitystyötä jatkoi Venäjällä AO VOMZ. Tähtäinjärjestelmässä on päivänvalotähtäin, lämpötähtäin ja laseretäisyysmittari. Siinä on myös sisäänrakennettu ballistinen tietokone, joka ottaa huomioon ympäristön lämpötilan, ammusten lämpötilan ja senhetkisen ilmanpaineen laskeakseen valitun ammustyypin lentoradan. Sosna-U:n keskeinen osa on Catherine-FC- lämpökamera, jonka valmistaa ranskalainen Thales. Pakotteiden vuoksi Venäjä on joutunut korvaamaan ranskalaiset komponentit venäläisillä, ja uudistettu tähtäinjärjestelmä on nimetty PNM-T:ksi. == Lähteet==
Jon Rahm

Jon Rahm Rodríguez (s. 10. marraskuuta 1994 Barrika) on espanjalainen golfaaja. Hän on voittanut Yhdysvaltain avoimen turnauksen vuonna 2021 ja Masters-turnauksen vuonna 2023. Hän on voittanut PGA-kiertueella heinäkuun 2024 loppuun mennessä 11 kilpailua. Hän on edustanut Eurooppaa Ryder Cupissa vuosina 2018, 2021 ja 2023. Rahm nousi maailmanlistan ykköseksi ensimmäisen kerran heinäkuussa 2020. Hän oli rankingin kärjessä 36 peräkkäistä viikkoa heinäkuusta 2021 maaliskuuhun 2022. Kaikkiaan hän on ollut rankingykkösenä 52 viikkoa. == Lähteet == Luokka:Espanjalaiset golfaajat Luokka:Vuonna 1994 syntyneet Luokka:Elävät henkilöt
Endless Forms Most Beautiful (kappale)

Endless Forms Most Beautiful on suomalaisyhtye Nightwishin toinen single samannimiseltä albumilta. Se on julkaistu 8. toukokuuta 2015, ja kappaleen on säveltänyt ja sanoittanut Tuomas Holopainen. Marko Hietala kertoi, että albumin nimikkokappale päätyi singleksi sen kertosäkeen ja raskaamman sovituksen vuoksi, joka oli hyvä vastapaino aiemmin ilmestyneelle "Élan"-kappaleelle. == Kappaleet == == Kokoonpano == * Floor Jansen – laulu * Tuomas Holopainen – koskettimet * Emppu Vuorinen – kitara * Marko Hietala – basso * Kai Hahto – rummut == Lähteet == Luokka:Vuoden 2015 kappaleet Luokka:Nightwishin kappaleet
Judit leikkaa Holoferneen pään irti

Judit leikkaa Holoferneen pään irti on italialaisen Caravaggion 1500-luvun lopussa, mahdollisesti 1598 tai 1599 valmistunut öljymaalaus. Se esittää raamatullista kohtausta Juditin kirjasta, missä Judit surmaa assyrialaisten sotapäällikkö Holoferneen. Maalaus oli pitkään kadoksissa, kunnes se löydettiin uudestaan vuonna 1950. ==Lähteet== Luokka:Caravaggion maalaukset
Saba’

Saba’ (, ) on Koraanin 34. suura. Se luokitellaan mekkalaiseksi (jae 2 on medinalainen) ja sisältää 54 jaetta.Hämeen-Anttila 1997, s. 138–139Koraani, 1942 Nimensä suura on saanut jakeessa 15 mainituista sabalaisista, joiden maan Herra hävitti tuhotulvalla. Sana on yhdistetty Saaban kuningaskuntaan, jonka katsotaan vaikuttaneen Jemenissä. Suurassa puhutaan jinneistä, jotka ovat islamissa tunnettuja ihmisille näkymättömiä henkiolentoja. Islaminuskon mukaan Muhammed lähetettiin profeetaksi paitsi ihmisille myös jinneille.Sookhdeo, 2013, 114 Jumala ilmoittaa toisaalla Koraanissa (51:56): ”Olen luonut henkiolennot ja ihmiset vain palvelemaan Itseäni”.Koraani 1942 Suurassa Daavid mainitaan panssaripaitojen tekijäksi ja Salomosta kerrotaan, että jinnit palvelivat häntä. Arabistit ovat eri mieltä siitä, mainitaanko suurassa Muhammed ja esiintyykö siinä polemiikkia polyteismia vastaan. == Sisältö == Suura jakautuu seuraaviin aihekokonaisuuksiin: * Suura alkaa korostamalla Jumalan kaikkitietävyyttä ja kertoo, että viimeinen hetki ja ylösnousemus ovat totuuksia (jakeet 1–9). * Jakeet 10–11 kertovat Daavidista, joka on haarniskojen tai panssaripaitojen tekijä. Islamilainen perimätieto tuntee Daavidin etenkin raudan muokkaajana.Hämeen-Anttila 1997, s. 138–139 * Jakeet 12–14 mainitsevat Salomon, jota jinnit palvelivat. Hämeen-Anttilan mukaan jinnit liittyvät Salomosta kerrottuun anekdoottiin, jonka mukaan jinnit palvelivat vahingossa vuoden ajan jo kuollutta Salomoa, jonka ruumis nojasi sauvaan. * Jakeet 15–21 selostavat sabalaisten kohtalon. Tarkemmin määrittelemättömät sabalaiset kääntyivät pois Herrasta, jolloin tuhotulva hävitti heidän maansa. * Jakeet 22–34 ovat Jaakko Hämeen-Anttilan mukaan polemiikkia "monijumalaisia" vastaan. G. R. Hawtingin mukaan Koraanin kritiikki ei kohdistu polyteismiin tai idoleiden palvontaan, vaan sen tyyppiseen monoteismiin, jota Koraani ei hyväksy.Hawting 1999, s. 7 Tässä suurassa esimerkiksi puhutaan "Jumalan kumppaneista" (jae 21), mikä Hawtingin mukaan voidaan paremmin tulkita kristillisen kolminaisuusopin arvosteluksi. * Jakeet 35–39 kertovat, miten uskottomat kerskuvat omaisuudellaan. * Jakeet 40–42 kertovat Hämeen-Anttilan mukaan miten enkelit irtisanoutuvat "monijumalaisista". Herra kysyy enkeleiltä, palvoivatko ihmiset näitä, jolloin enkelit vastaavat, että ihmiset palvoivat jinnejä, joihin useimmat uskoivat. Islamissa jinnejä ei tunneta epäjumalina vaan näkymättöminä henkiolentoina, joista jotkut ovat kääntyneet muslimeiksi. * Jakeet 43–46 kertovat, että Jumalan lähettiläitä on torjuttu ennenkin. * Jakeet 47–54 kertovat Hämeen- Anttilan mukaan, että "Muhammad on vain varoittaja". Koraani ei kuitenkaan ilmoita puhuteltavan henkilön nimeä. == Lähteet == * * * * === Viitteet === Luokka:Suurat
Wyndham Clark

Wyndham Clark (s. 9. joulukuuta 1993 Denver) on yhdysvaltalainen golfaaja. Hän on voittanut Yhdysvaltain avoimen turnauksen vuonna 2023. Hän on voittanut PGA-kiertueella heinäkuun 2024 loppuun mennessä kolme kilpailua. Hän on edustanut Yhdysvaltoja Ryder Cupissa vuonna 2023. Clark aloitti ammattilaisuransa vuonna 2017. Hän on ollut maailmanlistalla parhaimmillaan kolmas. Hän nousi tuolle sijalle ensimmäisen kerran huhtikuussa 2024. Hän on ollut rankingin kärkikymmenikössä lähes vuoden ajan elokuusta 2023 alkaen. == Lähteet == Luokka:Yhdysvaltalaiset golfaajat Luokka:Vuonna 1993 syntyneet Luokka:Elävät henkilöt
Pohjois-Amerikan laatta

Pohjois-Amerikan laatta on mannerlaatta, joka kattaa Pohjois-Amerikan, Grönlannin, Kuuban, Bahamasaaret, Aasian äärimmäisen koilliskärjen, sekä osan Islannista ja Azoreista. Se on pinta-alaltaan 75 900 000 km2, ja on Tyynenmeren laatan jälkeen suurin tektoninen laatta. Pohjois-Amerikan laattaan kuuluu sekä mannerta että merenpohjaa. Laatan keskellä on massiivinen kratoni, jonka tunnetuin ja suurin osa on Kanadan kilpi. Laatan reuna-alueet, etenkin Pohjois-Amerikan länsirannikolla, koostuvat kratonin ympärille kertyneestä nuoremmasta kallioperästä. ==Naapurit== Laaatta ulottuu idässä Atlantin keskiselänteelle asti, missä se kohtaa Euraasian ja Afrikan laatat. Lännessä se käsittää Siperian itäisimmän kolkan Tšerskivuoristoon asti. Muita naapureita ovat lännessä pienet Juan de Fucan laatta ja Kookossaaren laatta, sekä etelässä Karibian laatta. ==Hasardit== Tektonisten laattojen saumakohdissa esiintyy usein tulivuoritoimintaa ja maanjäristyksiä. Etenkin Kaliforniassa, missä Tyynenmeren laatta ja Pohjois-Amerikan laatta kohtaavat, esiintyy runsaasti maanjäristyksiä. Pohjois-Amerikan laatan alla on joitain kuumia pisteitä, joista merkittävin on Yellowstonen kaldera. ==Liike== Pohjois-Amerikan laatta liikkuu osapuilleen lounaaseen poispäin Atlantin keskiselänteeltä, noin 2,3 cm/vuosi. Samaan aikaan viereinen Tyynenmeren laatta liikkuu luoteeseen 7-11 cm/vuosi. Tätä liikettä ajavat voimat tunnetaan huonosti; vuonna 2007 julkaistu tutkimus esittää, että laatan liike johtuisi sen alla vaipassa esiintyvästä konvektiosta. ==Lähteet== Luokka: Mannerlaatat Luokka:Pohjois-Amerikan maantiede
Kjerringøyn kirkko

Kjerringøyn kirkko () on Bodøn kunnassa Nordlandin läänissä Norjassa sijaitseva puinen pitkäkirkko vuodelta 1883. ==Lähteet== ==Aiheesta muualla== Luokka:Norjan puukirkot Luokka:Bodø
Saltstraumenin kirkko

Saltstraumenin kirkko () on Bodøn kunnassa Nordlandin läänissä Norjassa sijaitseva puinen pitkäkirkko vuodelta 1886. ==Kuvia== Saltstraumen kyrkje inni.jpg|Kirkkosali Saltstraumen kyrkje galleriet.jpg|Lehteri ja urut ==Lähteet== ==Aiheesta muualla== Luokka:Norjan puukirkot Luokka:Bodø
Helligværin kappeli

Helligværin kappeli () on Bodøn kunnassa Nordlandin läänissä Norjassa sijaitseva puinen pitkäkirkko vuodelta 1899. ==Lähteet== ==Aiheesta muualla== Luokka:Norjan puukirkot Luokka:Bodø
Rønvikin kirkko

Rønvikin kirkko () on Bodøn kunnassa Nordlandin läänissä Norjassa sijaitseva kivikirkko vuodelta 1997. ==Lähteet== ==Aiheesta muualla== Luokka:Norjan kivikirkot Luokka:Bodø
EM-rallikausi 2015

EM-rallikausi 2015 oli rallin EM-sarjan kausi vuonna 2015. Kaudelle 2015 sarjaan tehtiin muutoksia, joiden myötä se noudattaisi lähemmin rallin MM- sarjaa. Enintään kahdeksan tulosta laskettaisiin mukaan mestaruuspisteisiin. Yleiskilpailun ERC-sarjan mestaruudesta voivat kilpailla R5-, Regional Rally Car (RRC), ja Super 2000 -luokkien autoilla kilpailevat tallit, kuljettajat ja kartanlukijat. Uuden ERC2-sarjan mestaruudesta voi kilpailla N-ryhmän ja R4-luokan autoilla ja ERC3-mestaruus tarkoitettiin kaksivetoisilla kilpaileville. == Kilpailukalenteri == Nro Päivät Osakilpailu Kilpailukeskus Tienpinta EK Kilpailumatka Lähde 1 4-6. tammikuuta Jännerrallye asfaltti/jää/lumi 2 6-8. helmikuuta Rally Liepāja sora/jää/lumi 3 2-4. huhtikuuta Circuit of Ireland Rally asfaltti 4 4-6. kesäkuuta SATA Rallye Açores sora 5 25-27. kesäkuuta Geko Ypres Rally asfaltti 6 17-19. heinäkuuta auto24 Rally Estonia sora 7 28-30. elokuuta Barum Czech Rally Zlín asfaltti 8 25-27. syyskuuta Cyprus Rally sora 9 9-11. lokakuuta Rally of Greece sora 10 International Rally of Valais Lähde: Alkuperäisestä suunnitelmasta poiketen International Rally of Valais korvasi Giru di Corsica-Tour de Corse -kilpailun kun Korsikan ralli palasi rallin MM-sarjaan Alsacen rallin tilalle. == Lähteet == 2015 Luokka:Vuoden 2015 moottoriurheilu *[EK]: Erikoiskokeita
Skjerstadin kirkko

Skjerstadin kirkko () on Bodøn kunnassa Nordlandin läänissä Norjassa sijaitseva kivinen pitkäkirkko vuodelta 1959. ==Kuvia== Skjerstad church nave.jpg|Kirkkosali Skjerstad gml kirke flyfoto.jpg|Vanha Skjerstadin kirkko, joka paloi vuonna 1955. ==Lähteet== ==Aiheesta muualla== Luokka:Norjan kivikirkot Luokka:Bodø
Boknin kirkko

Boknin kirkko () on Boknin kunnassa Rogalandin läänissä Norjassa sijaitseva puinen pitkäkirkko vuodelta 1847. ==Lähteet== ==Aiheesta muualla== Luokka:Norjan puukirkot Luokka:Bokn
Nitijeļā

Nitijeļā, eli Marshallinsaarten parlamentti (), on Marshallinsaarten lakiasäädäntövaltaa käyttävä elin, joka koostuu 33 edustajasta. Parlamentti on yksikamarinen. Parlamentin ensisijainen tehtävä on säätää ja kumota maan lakeja. Lisäksi parlamentti valitsee keskuudestaan presidentin, joka on sekä valtionpäämies että hallituksenpäämies. == Historia == Toisen maailmansodan päätyttyä Marshallinsaaret siirtyivät Japanilta Tyynenmeren saarten huoltohallintoalueelle. YK antoi Yhdysvalloille tehtäväksi kehittää alueen poliittisia instituutioita, kunnes ne olisivat valmiita itsenäisyyteen. Nykyisten Mikronesian federaation ja Marshallinsaarten alueet kattava parlamentti perustettiin vuonna 1964. Marshallinsaaret erosi Mikronesian federaatiosta kansanäänestyksellä vuonna 1978 ja maalle perustettiin oma parlamentti seuraavana vuonna, kun Marshallinsaarten perustuslaki astui voimaan. == Edustajat ja vaalit == Edustajaksi valittavien henkilöiden tulee olla vähintään 21-vuotiaita Marshallinsaarten kansalaisia. Poliittisia puolueita ei virallisesti ole. Vaalit järjestetään neljän vuoden välein. Parlamentissa ei ole kiintiöpaikkoja erikoisryhmille kuten naisille ja nuorisolle. Edustajia kutsutaan senaattoreiksi. 33 paikasta 19 valitaan pluraliteettijärjestelmällä 19 vaalipiiristä. Loput valitaan viidestä vaalipiiristä suhteellisella vaalitavalla. == Lähteet == == Aiheesta muualla == Luokka:Marshallinsaarten politiikka Luokka:Parlamentit
Forfatterforbundet

Forfatterforbundet on norjalainen kirjailijayhdistys, joka kuuluu ammattiliittojen keskusjärjestö LO:hon. Se on perustettu vuonna 2018 ja sillä oli 430 jäsentä vuonna 2022. ==Lähteet== ==Aiheesta muualla== Luokka:Norjalaiset ammattiliitot
Lappeenrannan taistelun muistomerkki

Lappeenrannan taistelun muistomerkki on pystytetty Lappeenrannan taistelun 23.8.1742 muistoksi Linnoituksen eteläiselle rinteelle, Kristiinankadun varteen Lappeenrantaan. Se oli alun perin ruotsalainen peninkulmapylväs 1740-luvulta. Siihen on rakennettu kivinen muurattu jalusta vuonna 1818, katos vuonna 1924 sekä laajempi kivijalusta ja muistolaatat vuonna 1949. Muistolaatassa on teksti: "ELOKUUN 23. PÄIVÄNÄ 1741 TAISTELI SUOMEA PUOLUSTAVA ARMEIJA NÄILLÄ KENTILLÄ YLIVOIMAISTA VIHOLLISTA VASTAAN 'PIKKU VIHAN' HUOMATTAVIMMAN TAISTELUN. SIIHEN OTTIVAT SUOMALAISISTA JOUKOISTA OSAA HÄMEEN JA SAVON RYKMENTIT SEKÄ KARJALAN RAKUUNAT, RUOTSALAISISTA LÄNSIPOHJAN, SÖDERMANLANDIN JA TAALAINMAAN RYKMENTIT SEKÄ N.S. VILLEBRANDIN VÄRVÄTTY PATALJOONA. TAISTELUA SEURASI LAPPEENRANNAN KAUPUNGIN RYÖSTÄMINEN JA POLTTAMINEN. ESI-ISIEN HENGET HAASTAVAT MEILLE VUOSISATAIN TAKAA: 'VARJELKAA VALPPAASTI MENNEIDEN POLVIEN HIELLÄ JA VERELLÄ KOSTUTETTUA MAATANNE." Muistonmerkin takalaatoissa on tekstit: "TÄLLE PAIKALLE 'LAPPEEN NURMEEN' ELOKUUN 23 P:NÄ 1741 'VUOTI HURMEEN' MAJURI JUHANA HENRIK FIEANDT. KAARLELAINEN SOTURI. KAJAANIN LINNAN PUOLUSTAJA. VON FIEANDT-SUVUN KANTAISÄ." "VIRSTANTOLPPA ON VUODELTA 1741. KIVIMUURAUS SEN YMPÄRILLÄ VUODELTA 1818. SUOJAKATOS VUODELTA 1924 JA JALUSTA VUODELTA 1949."Lappeenrannan taistelun muistomerkki: Lappeenrannan museot, Finna.fi == Lähteet == == Aiheesta muualla == * Lappeenrannanjulkiset veistokset ja muistomerkit, Lappeenrannan taistelun muistomerkki; Lappeenranta.fi Luokka:Lappeenranta
EM-rallikausi 2016

EM-rallikausi 2016 oli rallin EM-sarjan kausi vuonna 2016. == Kilpailukalenteri == Nro Päivät Osakilpailu Kilpailukeskus Tienpinta EK Kilpailumatka Lähde 1 11-13. maaliskuuta 40 Rally Islas Canarias ‘El Corte Ingles’ asfaltti 2 7-9. huhtikuuta Circuit of Ireland Rally asfaltti 3 6-8. toukokuuta SEAJETS Acropolis Rally sora 4 2-4. kesäkuuta SATA Rallye Açores sora 5 23-25. kesäkuuta Kenotek by CID LINES Ypres Rally asfaltti 6 15-17. heinäkuuta auto24 Rally Estonia sora 7 5-7. elokuuta Rajd Rzeszowski asfaltti 8 26-28. elokuuta Barum Czech Rally Zlín asfaltti 9 16-18. syyskuuta Rally Liepāja sora 10 24-25. syyskuuta Cyprus Rally sora/asfaltti Lähde: Kauden avaukseksi suunniteltu Rally Liepāja peruttiin epätavallisen lämpimän sään vuoksi, joka teki useista erikoiskokeista vaarallisia. Kauden ensimmäiseksi kilpailuksi tuli Kanariansaarten ralli. Latviassa ajettu kilpailu piti ajaa lumella, mutta lumen puutteen vuoksi ei voitu ajaa nastarenkailla ja muita renkaita ei aikataulun myötä ehditty saamaan paikalle. Kilpailu siirrettiin syyskuulle ja muutettiin soraralliksi. == Lähteet == 2016 Luokka:Vuoden 2016 moottoriurheilu *[EK]: Erikoiskokeita
EM-rallikausi 2017

EM-rallikausi 2017 oli rallin EM-sarjan kausi vuonna 2017. Kaudelle 2017 tallimestaruuden kilpailu yhdistettiin. Aikaisempina kausina ERC1, ERC2 ja ERC3-sarjoissa oli eri mestaruudet, mutta kaudelle 2017 tämä korvattiin yhdellä palkinnolla. Tallit pystyivät nimeämään enintään kolme ERC- mestaruuteen rekisteröitynyttä kilpailijaa tallipisteiden keräämiseen joko neli- tai kaksivetoisissa luokissa. Pisteisiin lasketaan kaksi kärkisijoitusta kolmesta ja kuusi kilpailua kahdeksasta. == Kilpailukalenteri == Nro Alkupäivä Päätöspäivä Osakilpailu Kilpailukeskus Tienpinta EK Kilpailumatka Lähde 1 30. maaliskuuta 1. huhtikuuta Azores Airlines Rallye 2017 2 4. toukokuuta 6. toukokuuta 41 Rallye Islas Canarias 3 2. kesäkuuta 4. kesäkuuta Acropolis Rally 4 16. kesäkuuta 18. kesäkuuta The Cyprus Rally 5 3. elokuuta 5. elokuuta Rally Rzeszow 6 25. elokuuta 27. elokuuta Barum Czech Rally Zlin 7 16. syyskuuta 17. syyskuuta Rally di Roma Capitale 8 6. lokakuuta 8. lokakuuta Rally Liepāja Lähde: == Lähteet == 2017 Luokka:Vuoden 2017 moottoriurheilu *[EK]: Erikoiskokeita
Bio Bristol

Bio Bristol oli vuosina 1961–2010 toiminut elokuvateatteri, joka sijaitsi Aikatalo-rakennuksessa Kluuvin kaupunginosassa Helsingin keskustassa. Se toimi poikkeuksellisesti rakennuksen toisessa ja kolmannessa kerroksessa, koska ensimmäisen kerroksen tiloja pidettiin elokuvateatteritoimintaan liian kalliina. Teatterin suunnitteli arkkitehti Eliel Muoniovaara, ja siitä tuli ainoa 1960-luvulla Helsinkiin rakennettu elokuvateatteri. Muoniovaara suunnitteli uransa aikana yhteensä noin 90 elokuvasalia. Bristol avattiin 4. maaliskuuta 1961, ja ensi-iltaelokuvana esitettiin Ben-Hur. Sen 15 metrin pituinen valkokangas oli Suomen ensimmäinen laajakangas. Leveän katsomon tuolit oli päällystetty alun perin turkoosilla plyysikankaalla. Teatterin odotusaulaan kuljettiin sisäpihan kautta suuria kaartuvia portaita pitkin. Ne korvattiin vähemmän tilaa vievillä portailla 2000-luvun alussa. Bristol edusti 1960-luvun modernia ja pelkistettyä tyyliä, ja sen sali oli ulkoasultaan yksinkertainen puupaneloituine seinineen. Saliin mahtui 809 katsojaa Suosituimpina vuosina elokuvateatterissa kävi 450 000 katsojaa vuodessa. Vuonna 1979 elokuvateatteriin rakennettiin toinen sali, ensimmäistä hieman pienempi Bristol 2, vaikka tila vaikutti arkkitehti Muoniovaaran mielestä tarkoitukseensa liian matalalta. Sali jäi pois käytöstä vuonna 1998. Samana vuonna elokuvateatteri remontoitiin, ja esimerkiksi istuimet, ilmastointi ja projektori uusittiin. Siitä huolimatta asiakasmäärät pienenivät 350 000:sta alle 100 000:een vuoden sisällä. Asiakaskatoon vaikuttivat Helsingin keskustaan avatut Finnkinon uudet multiplex-teatterit Kinopalatsi (1998) ja Tennispalatsi (1999). Elokuvateatteri päätettiin sulkea. Sen viimeisenä vuokralaisena toimi Finnkino. Viimeisenä elokuvana 19. joulukuuta 2010 näytettiin ensimmäisenäkin elokuvana esitetty Ben Hur. Sen jälkeen sisustus purettiin joulukuun 2010 aikana. Osa tarpeistosta päätyi museoitavaksi ja osa Finnkinon muihin teattereihin Baltian maihin. Elokuvateatterin tiloihin perustettiin nelikerroksinen kuntoilukeskus. == Lähteet == ==Aiheesta muualla == Luokka:Kluuvi Luokka:Helsingin elokuvateatterit Luokka:Suomen entiset elokuvateatterit
Juri Galanskov

Juri Galanskov (; 1939 – 4. marraskuuta 1972) oli neuvostoliittolainen toisinajattelija ja runoilija.Yuri Galanskov, a Soviet writer The New York Times 9.11.1972, viitattu 14.8.2024 Yuri Galanskov (1939 - 1972) Gariwo, viitattu 14.8.2024 Galanskov joutui vuonna 1960 erotetuksi Moskovan valtionyliopistosta. Hän osallistui 1960-luvulla Majakovskin aukiolla pidettyihin runouden lukutapahtumiin. Galanskov joutui pidätettyään vangituksi psykiatriseen sairaalaan. Vuonna 1965 hän alkoi jälleen osallistua yliopiston historian tiedekunnan kursseille. Hän jatkoi samalla poliittista toimintaansa. Galanskov pidätettiin uudemman kerran vuonna 1967. Hänen saamansa syytteet koskivat samizdat-julkaisujen Sintaksis, Feniks ja Feniks-66 toimittamista sekä samizdat-runouden kirjoittamista. Galanskov oli muun muassa julkaissut avoimen kirjeen kirjailija Mihail Šolohoville. Siinä syytettiin kirjailijaa Andrei Sinjavskin ja Juli Danielin oikeudenkäynnin puolustamisesta. Galanskov myös peräänkuulutti maailmanlaajuista aseriisuntaa. Galanskov tuomittiin tammikuussa 1968 seitsemäksi vuodeksi työleirille ”neuvostovastaisen propagandan” levittämisestä. Svetlana Allilujeva piti Galanskovin ja kolmen muun samalla syytetyn toisinajattelijan oikeudenkäyntiä oikeuden pilkkana. Galanskov oli naimisissa. Hän kuoli vuonna 1972 työleirillä Mordvassa perforoivan mahahaavan takia tehdyn hätäleikkauksen komplikaatioihin. Hän oli sairastellut vuosien ajan. == Lähteet == Luokka:Neuvostoliittolaiset runoilijat Luokka:Neuvostoliittolaiset toisinajattelijat Luokka:Vuonna 1939 syntyneet Luokka:Vuonna 1972 kuolleet
Beatrix Baijerilainen

Beatrix Baijerilainen (k. 1359) oli Ruotsin kuninkaan Eerik Maununpojan puoliso ja Ruotsin osittain tunnustettu kuningatar vuosina 1356–1359 (vastakuningattarenaan Blanka Namurilainen). Hänen vanhempansa olivat Brandenburgin kreivi Ludvig ja tämän puoliso Margareta, joka oli Tanskan kuninkaan Valdemar Atterdagin sisar. Beatrixista on säilynyt hyvin vähän tietoa, mutta hän kuoli todennäköisesti ruttoon. ==Lähteet== ==Aiheesta muualla== Luokka:Ruotsin kuningattaret Luokka:Vuonna 1359 kuolleet
Ernst Beckman

Ernst Johan Beckman (10. toukokuuta 1850 Uppsala, Ruotsi – 1924 Kalifornia, Yhdysvallat) oli ruotsalainen liberaali poliitikko ja lehtimies. Hän oli Ny Illustrerad Tidningin päätoimittaja vuosina 1880–1883 ja Aftonbladetin päätoimittaja 1887–1890. Beckman toimi kansanedustajana 1886–1887, 1891–1893, 1903–1908, 1909–1910, 1911–1913 ja oli liberaalin Frisinnade landsföreningen -ryhmittymän johtaja 1902–1914. ==Lähteet== ==Aiheesta muualla== Luokka:Ruotsin liberaalien poliitikot Luokka:Ruotsin kansanedustajat Luokka:Ruotsin puolueiden puheenjohtajat Luokka:Ruotsalaiset päätoimittajat Luokka:Vuonna 1850 syntyneet Luokka:Vuonna 1924 kuolleet
Ny Illustrerad Tidning

Ny Illustrerad Tidning oli ruotsalainen vuosina 1865–1900 ilmestynyt viikkolehti, joka keskittyi nimensä mukaisesti runsaasti kuvitettuihin tiede- ja kulttuuriartikkeleihin. Sen pitkäaikaisina päätoimittajana toimivat muun muassa Harald Wieselgren 1866–1879 ja Olof Granberg 1886–1900. ==Lähteet== ==Aiheesta muualla== Luokka:Ilmestymästä lakanneet ruotsalaiset aikakauslehdet
Hugo Salmson

Hugo Fredrik Salmson (7. heinäkuuta 1843 Tukholma – 1. elokuuta 1894 Lund) oli ruotsalainen taidemaalari. Hän opiskeli Kuninkaallisessa taideakatemiassa vuosina 1860–1867 ja asui vuodesta 1868 Pariisissa. Hänet tunnetaan erityisesti historiamaalauksistaan sekä kansanelämää kuvaavista naturalistisista teoksistaan. ==Teoksia== Gustav Vasa finner sin gemål Katarina Stenbock sovande och hör henne säga - Nationalmuseum - 132612.tif|Gustav Vasa finner sin gemål Katarina Stenbock sovande och hör henne säga: "Kung Gösta håller jag mycket kär, men Rosen glömmer jag aldrig" (Ruotsin kansallismuseo, 1868) Hugo Salmson - Katarina Jagellonica.jpg|Katarina Jagellonica (1865) Hugo Salmson-Den lilla axplockerskan.jpg|Den lilla axplockerskan (Ruotsin kansallismuseo) Hugo Salmson - Lekande pojkar i vattenbrynet.jpg|Lekande pojkar i vattenbryet ==Lähteet== ==Aiheesta muualla== Luokka:Ruotsalaiset taidemaalarit Luokka:Vuonna 1843 syntyneet Luokka:Vuonna 1894 kuolleet
Robertin kapina

Robertin kapina () on George R. R. Martinin fantasiakirjasarjan Tulen ja jään laulu kuvitteellinen sota. Se sijoittuu noin 15 vuotta kirjasarjan varsinaisia tapahtumia edeltävään aikaan, alustaen Valtaistuinpeli-kirjan tapahtumien poliittisia jännitteitä. Sota on saanut nimensä Robert Baratheonista, joka kapinallaan syöksi vallasta ”Hulluksi kuninkaaksi” kutsutun Aerys II Targaryenin ja tappoi tämän perillisen Rhaegarin. Sodan seurauksena Robertista tuli Westerosin Seitsemän kuningaskunnan kuningas, ja Aerysin lapset Viserys ja Daenerys Targaryen joutuivat maanpakoon. == Tausta == Kapina saa alkunsa vuonna 282, kun kuninkaan poika Rhaegar Targaryen kaappaa Lyanna Starkin, Robert Baratheonin kihlatun. Lyannan isä Rickard ja veli Brandon vaativat kuningasta kurittamaan poikaansa, mutta Aerys II tappaa raa’sti heidät molemmat ja vaatii myös Robertin ja Lyannan nuoremman veljen Eddardin päitä. Robert ja Eddard, jotka ovat olleet uskollisia kuninkaalle, julistavat sodan kuningasta vastaan. Myös Hoster Tully liittyy sotaan, kun Eddard nai hänen vanhimman tyttärensä Catelynin. == Sodan eteneminen == Tyrellin suku liittyy Aerys II:n puolelle ja piirittää joukkoineen Robertin kotipaikkaa Myrskynpäätä, jota pitää hallussaan hänen veljensä Stannis. Kuninkaan Koura, Jon Connington, häviää Kellojen taistelun ja Aerys karkottaa hänet Westerosista. Robertin kapinalliset ovat voitokkaita Kolmikärjen taistelussa, jossa Robertin tappaa Rhaegarin. Lannisterit pysyvät puolueettomana lähes koko kapinan ajan, mutta Robertin voittaessa Kolmikärjen taistelun kuningas Aerysin entinen Koura Tywin Lannister joukkoineen marssii Kuninkaansatamaan oletetusti auttamaan kuningasta. Hänelle avataan portit, mutta hän kääntyykin Aerys II:sta vastaan. Tywinin poika Jaime, joka palvelee Aerysiä tämän henkivartiokaartissa, hylkää valansa ja tappaa kuninkaansa lyömällä tätä miekalla selkään. Robertista tulee Westerosin kuningas ja hän nai Tywinin tyttären Cersein. Eddard palaa Talvivaaraan äpäräpoikansa Jon Nietoksen kanssa. Targaryenin kannattajat vievät Aerys II:n nuorimmat lapset Viserysin ja Daenerysin turvaan Essoksen maanosaan. === Tärkeimmät tapahtumat ja taistelut === Robertin kapina Robertin kapina Vuosi Tapahtuma 282 Rhaegar Targaryen kaappaa Lyanna Starkin 282 Aerys II Targaryen murhaa Brandon ja Rickard Starkin 282 Sota julistetaan Aerys II:sta vastaan 282 Suvilinnan taistelu 282 Saarnelan taistelu 282 Kellojen taistelu 282 Lokkilan taistelu 282–283 Tyrellin suvun joukot piirittävät Stannis Baratheonin hallitsemaa Myrskynpäätä 283 Kolmikärjen taistelu: Robert Baratheon surmaa Rhaegarin 283 Kuninkaansataman valtaus: Tywin Lannisterit joukot miehittävät kaupungin, Jaime Lannister surmaa Aerys II:n, Gregor Clegane surmaa Rhaegarin lapset 283 Lyanna Stark kuolee Ilon tornilla Dornen Punaisilla vuorilla == Lähteet == * === Viitteet === == Aiheesta muualla == * Robertin kapina Tulen ja jään laulu -wikissä * Robertin kapina Westeros-wikissä Luokka:Westeros Luokka:Kuvitteelliset sodat
Nokia 215 4G

Nokia 215 4G on HMD Globalin lokakuussa 2020 julkistama matkapuhelin. Puhelimessa on 2,8 tuuman näyttö, Series 30+ -käyttöjärjestelmä, MP3-soitin, FM-radio ja microSD-muistikorttipaikka. Akun kapasiteetti on 1 150 milliampeerituntia. == Nokia 215 4G (2024) == Nokia 215 4G (2024) on HMD Globalin huhtikuussa 2024 julkistama matkapuhelin. Se ei tullut saataville Suomessa. Puhelimessa on 2,8 tuuman näyttö, Series 30+ -käyttöjärjestelmä, MP3-soitin, FM-radio ja microSD-muistikorttipaikka. Akun kapasiteetti on 1 450 milliampeerituntia. == Lähteet == == Aiheesta muualla == *Nokia 215 4G HMD Globalin sivuilla *Nokia 215 4G (2024) HMD Globalin sivuilla 215 4G 215 4G Luokka:Vuoden 2020 matkapuhelimet Luokka:Vuoden 2024 matkapuhelimet
Qazbegin kansallispuisto

Qazbegin kansallispuisto on luonnonsuojelualue Georgiassa Mtskheta-Mtianetin alueella. Puisto on perustettu vuonna 1976. Se sijaitsee Kaukasus-vuoriston laaksossa. Puiston alin kohta on 1400 metrissä. Vain kolmannes kansallispuiston alasta on metsää. Yleisin puulaji on hieskoivun alalaji litvinovinkoivu. Stepansmindan lähellä kasvaa tyrniä, mikä on muualla Georgiassa harvinaista. == Lähteet == Luokka:Georgian kansallispuistot
Ramnefjellsfossen

Ramnefjellsfossen on vesiputous Norjassa Oldenin, Nesdalenin ja Loenin seudulla. Se virtaa Ramnefjellvuoren jäätiköltä Utigardselvajoelle. Vesiputous saa virtausvoimaa jäätikön sulamisvesistä. Varsinainen putousalue on 595 metriä korkea, mutta putouksen huipulta mitattuna putouksen korkeus on 818 metriä. Bodaleniin johtavalla tiellä on näköalapaikka, Ramnefjellsfossen on hyvin nähtävissä. Lähistöllä sijaitsevia muita vesiputouksia ovat Høysteinfossen ja Huldrefossen. Jyrkin kohta vesiputouksessa on 600 metrin korkeudessa. == Lähteet == Luokka:Norjan vesiputoukset
Infer

Infer (myös nimellä Facebook Infer) on staattisen analyysin työkaluohjelma. Ohjelmalla voidaan etsiä ohjelmakoodista ohjelmointivirheitä ennen ohjelman julkaisua. Staattinen analyysi etsii virheitä ilman ohjelman suoritusta ja täydentää dynaamista testaamista. Ohjelman on kehittänyt Facebook, joka on julkaissut sen avoimena lähdekoodina vuonna 2015. Facebook käyttää työkalua Androidille ja iOS:lle julkaistavien ohjelmien virheiden etsintään. Infer tukee C-, C++-, Java- ja Objective-C-kieliä. Infer käyttää käännöstä välikieleen ja tukee useita käännösautomaation työkaluja. Infer käyttää ohjelman oikeellisuuden päättelyyn Hoaren logiikkaa ja abstraktia tulkkausta. == Lähteet == Luokka:Staattisen analyysin työkaluohjelmat Luokka:Facebook
Fatir

Fatir (,) on Koraanin 35. suura. Se luokitellaan mekkalaiseksi ja sisältää 45 jaetta.Hämeen-Anttila 1997, s. 140Koraani, 1942 == Sisältö == Suura sisältää seuraavat aihealueet: * Jakeet 1–3 kertovat Jumalan suuruudesta. Jumala on asettanut enkelit siivekkäiksi lähettiläikseen ja antanut heille 2–4 siipiparia. * Jakeet 4–8 kertovat aiemmista Jumalan lähettiläistä, jotka ihmiset ovat torjuneet. Uskottomia odottaa rangaistus. * Jakeet 9–14 kertovat Jumalan tunnusmerkeistä luonnossa, jotka todistavat hänen suuruutensa. * Jae 12 kuvailee luontoa ja ihmisiä tavalla, joka monien muiden Koraanin kohtien tavoin sopii huonosti autiomaassa sijaitsevaan Mekkaan:Townsend 2018, s. 107 "Eivätkä vedet ole samanlaisia: makea vesi sammuttaa janon ja on miellyttävää juotavaksi, suolainen polttaa kirpeydellään, ja kuitenkin te kummastakin pyydystätte elävää lihaa ravinnoksenne ja koristuksia kannettavaksenne, ja laivanne kyntävät vesiä hankkiaksenne Hänen runsauttaan ja ollaksenne Hänelle kiitolliset." Hämeen-Anttilan mukaan helmenkalastusta harjoitettiin Persianlahdella. * Jakeet 15–18 kertovat, että Jumala ei tarvitse ihmisiä, mutta ihmiset tarvitsevat Jumalaa. * Jakeet 19–30 lausuvat, että "Jokaisen kansan luo on tullut varoittaja" (24). Jakeet puhuttelevat varoittajaa, joka Jaakko Hämeen-Anttilan mukaan on Muhammed. Koraani ei kuitenkaan kerro varoittajan nimeä. * Jakeet 31–39 muistuttavat uskovien ja uskottomien kohtalosta joko Eedenin puutarhoissa tai Helvetin tulessa, joka odottaa niitä, jotka eivät usko varoittajaan. * Jakeet 40–45 ovat Hämeen-Anttilan mukaan polemiikkia monijumalaisia vastaan. Hawting katsoo, että Jumalan "kumppanit" viittaavat kolminaisuusoppiin kristinuskossa.Hawting 1999, s. 7 == Lähteet == * * * * === Viitteet === Luokka:Suurat
Høysteinfossen

Høysteinfossen on vesiputous Norjassa, Bodalenin ja Loenin seudulla. Se sijaitsee Bødalselvin joessa. Se on noin 5-10 metriä korkea. Se sijaitsee luonnonkauniissa ympäristössä. Muita lähistöllä sijaitsevia vesiputouksia ovat Huldrefossen, Tinjefjellfossen, Krunefossen, Kapefossen ja Ramnefjellsfossen. == Lähteet == Luokka:Norjan vesiputoukset
Salaisen Tonttulaakson Sekametelisoppa

Salaisen Tonttulaakson Sekametelisoppa -joulukalenteri on joensuulaisen lasten- ja nuorten ohjelmien tuotantoyhtiön Peatland Film & TV:n ensimmäinen fiktiivinen tuotanto. Joulukalenterin on käsikirjoittanut ja ohjannut Tiia Kisonen. Sarja on kuvattu 2023 - 2024 Pohjois-Karjalassa pääosin Kolilla, Nurmeksessa Ikolan Museolla ja Pielisen rannalla yksityisessä mökkimiljöössä. Sarjassa tuodaan esille karjalaista ruoka- ja perinnekulttuuria. Sarjassa puhutaan myös Pohjois-Karjalan murretta. Joulukalenteri tulee katsottavaksi Kotikino suoratoistopalveluun joulukaudella 2024. Sarjaa levittää VLMedia Oy. Tiia Kisosen perhe esiintyy joulukalenterisarjassa näyttelijöinä muiden roolittajien joukossa. Markus Kisonen on vastannut sarjan tuotannosta, leikkauksesta ja pääosin kuvaamisesta. Sarjaan on sävelletty kaksi uutta kappaletta. Kalenterin muu musiikki on pääosin norjalaisen säveltäjän Alexander Nakaradan tuotantoa. ==Lähteet== Luokka:Joulukalenteriohjelmat
G-happo

G-happo (C10H8S2O7) eli 2-naftoli-6,8-disulfonihappo tai 7-hydroksinaftaleeni-1,3-disulfonihappo on sulfonihappoihin ja fenolijohdannaisiin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa G-happo on valkoista kiteistä ainetta. Yhdiste liukenee hyvin veteen ja liukenee myös etanoliin. G-happo reagoi elektrofiilisella aromaattisella substituutiolla 1-asemassa olevaan hiileen.Gerald Booth: "Naphthalene Derivatives", teoksessa Ullmann's Encyclopedia of Industrial Chemistry, John Wiley & Sons, New York, 2000. G-happoa valmistetaan sulfonoimalla 2-naftolia rikkihapolla. Reaktiossa muodostuu myös G-hapon isomeeria R-happoa. Tätä voidaan vähentää pitämällä reaktiolämpötila alle 100 °C:ssa. Isomeerien suolojen liukoisuusominaisuudet ovat erilaiset, mihin perustuvat niiden erottaminen ja puhdistaminen. : G-happoa käytetään useiden atsovärien valmistamiseen. Siitä saadaan myös muita väriaineiden valmistamiseen käytettäviä kemikaaleja, kuten 2-aminonaftaleeni-6,8-disulfonihappoa (amino-G-happo) tai 2,8-dihydroksinaftaleeni-6-sulfonihappoa. == Lähteet == Luokka:Sulfonihapot
Suna Vuori

Suna Vuori (s. 1967) on suomalainen toimittaja, kirjailija ja viestintäyrittäjä. == Ura == Suna Vuori perusti vuonna 2016 taiteeseen ja kulttuuriin erikoistuneen viestintätoimisto Svart Helsinki Oy:n. Ennen sitä hän työskenteli pitkään teatterikriitikkona ja kulttuuritoimittajana muun muassa Helsingin Sanomissa. Vuoren artikkeleita on julkaistu Helsingin Sanomien lisäksi useissa muissa medioissa, kuten Suomen Kuvalehdessä, Imagessa ja Long Playssa sekä Yleisradion verkkosivuilla. Vuori on myös yksi Yleisradion kulttuuriaiheisen Jälkinäytös-keskusteluohjelman vakipanelisteista. Vuori on julkaissut tietokirjoja ja lastenkirjoja sekä käsikirjoittanut kansainvälisesti palkitun lyhytelokuvan Kesken (2024). Vuonna 2022 hän toimi puheenjohtajana tietokirjallisuuden Finlandia-palkinnon esiraadissa. Koulutukseltaan hän on filosofian maisteri. == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Suomalaiset lasten- ja nuortenkirjailijat Luokka:Vuonna 1967 syntyneet Luokka:Elävät henkilöt
Bødalen (Stryn)

Bødalen on laakso Norjan Vestlandin läänissä, Strynin kunnassa. Se ulottuu pohjoisosassa on Lovatnetin eteläosa ja sen itäosassa ovat Lodalskåpa ja Bødalsbreen, joka on Jostedalsbreenin haara. Laakson yläpuolella on Bødalseter. Vuosina 1905 ja 1936 laaksossa tapahtui valtavia maanvyörymiä. == Lähteet == Luokka:Norjan laaksot Luokka:Stryn
155 mm (kaliiperi)

155 mm on Naton standardisoima tykistön ammusten kaliiperi. Sitä käytetään laajasti ympäri maailmaa erilaisissa tykistöaseissa. == Historia == 155 mm -kaliiperi kehitettiin Ranskassa. Sitä käytettiin ensimmäistä kertaa laajasti ensimmäisessä maailmansodassa ja siitä tuli suosittu ympärysvalloissa. Yhdysvallat otti kaliiperin käyttöönsä ja sitä käytettiin paljon toisessa maailmansodassa. Sodan jälkeen juuri perustettu sotilasliitto Nato otti 155 mm:n kenttätykistön standardikseen. Tykistöammusten Stanag-standardin numero on 4425. Nykyään kaliiperi on erittäin yleinen ja sillä on valmistettu laajasti erilaisia ammuksia. Kaliiperi on ollut esillä Venäjän hyökättyä Ukrainaan, sillä sodassa on kulunut valtavia määriä tykistöammuksia. Länsimaiden Ukrainaan toimittamat kenttätykit ovat pääsääntöisesti kaliiperiltaan 155 mm ja niiden ammuksia on toimitettu miljoonia. Ammusten nopeasti suureksi kasvaneen kysynnän takia ammusten saatavuudessa on ollut ongelmia ja tuotantokapasiteettia on alettu kasvattamaan paljon länsimaissa. 155 mm:ä käytetään myös länsimaiden ulkopuolella, esimerkiksi nykyään Kiinassa. Venäjä käyttää kaliipereita 122 mm, 130 mm ja 152 mm, joita on käytetty Suomessakin. == Tekniikka == 155 mm:n kranaatti on nimensä mukaisesti halkaisijaltaan 155 millimetriä (15,5 cm). Se on tavanomaisesti noin 60 cm pitkä ja painaa noin 45 kilogrammaa. Ampumakuntoinen kokoonpano koostuu kärkeen kiinnitettävästä sytyttimesta, itse projektiilista (yleensä kranaatti), sekä perään lisättävästä erillisestä liike-energian antavasta propellanttipanoksesta ja sen sytyttävästä nallista. Kaliiperilla on tehty valtava määrä erilaisia ammuksia kaikenlaisiin käyttötarkoituksiin. Yleisimpiä ovat perinteiset tykistön sirpalekranaatit. Kehittyneimpiä nykyaikaisia, täsmäohjattuja ammuksia voidaan ohjata ilmassa, mikä tekee niistä hyvin tarkkoja. Joissakin ammuksissa on esimerkiksi pieni rakettimoottori, jota käyttämällä kantama voi kasvaa huomattavasti. == Suomessa == Suuri osa Suomen kenttätykistön tykeistä on nykyään kaliiperiltaan 155 mm. Aiemmin käytössä oli paljon venäläisiä aseita ja kaliipereita. 155 mm:n tykistöön kuuluu K9 Thunder -telahaupitseja sekä 155 K 83- ja 155 K 98 -kenttätykkejä. Ainakin Nammo Lapua valmistaa 155 mm:n ammuksia Suomessa. == Lähteet == Luokka:Tykistöammukset